ועדת הכספים, כנסת 17, פרוטוקול מספר 950, 2009-01-26 09:50

אבישי ברוורמן: כהרגלו, חבר הכנסת וילן נותן גם את התפיסה של המקרו אבל תמיד שואל שאלות חדות גם במיקרו.

שוני אלבק: כשבאנו לכאן לפני שנה וחצי היו הסדרים על השולחן והיתה הערכה שהם יתקיימו.

שוני אלבק: היתה אופציה לבעלי השליטה בבנק דיסקונט להשלים את הרכישה.

שוני אלבק: האופציה הזאת פגה בסוף שנת 2008, לאור העובדה שמחיר האופציה היה הרבה הרבה מחוץ לכסף, בגלל הנפילה בשווי ניירות הערך של בנק דיסקונט במהלך שנת 2008.

שוני אלבק: כשבאנו לפני שנה וחצי ראינו סיכוי סביר למכירה של מניות של בנק לאומי.

שוני אלבק: אז עמדה על הפרק השאלה האם המפקח על הבנקים יאשר את קבוצת סרברוס גבריאל, לרכוש את החצי השני של מניות בנק לאומי?

שוני אלבק: גם זה לא קרה ולכן חזרנו לנקודת האפס בהיבט הזה.

שוני אלבק: כמובן שאני לא יכול להתייחס להבטחות או אמירות של שר האוצר או משרד האוצר.

שוני אלבק: אני מסתכל על זה מנקודת המבט של רשות ניירות הערך בלבד.

שוני אלבק: על-פי ההערכות של האוצר, התבקשנו להאריך את התקופה ל-3 שנים.

שוני אלבק: בסופו של דבר אנחנו מתעסקים בגילוי ופטור מסוים מגילוי.

שוני אלבק: זה כל מה שבא בפניכם כרגע ולא מעבר לכך.

ראובן ריבלין: אני רוצה לדעת אם יש גורם נוסף שמתייחס לעניין הזה.

אבישי ברוורמן: אין כאן סביב השולחן גורם נוסף.

ראובן ריבלין: לי אין שאלות.

אבשלום וילן: אני מבקש להאריך בשנתיים בלבד.

אבישי ברוורמן: אני אעלה את שתי ההצעות.

ראובן ריבלין: אתה מסכים שנצביע על שנתיים?

שוני אלבק: אני לא רואה סיבה לכך.

ראובן ריבלין: מה שהוא עשה כפרלמנטר זה נכון.

ראובן ריבלין: אנחנו יכולים להצביע כן או לא על מה שהוא אומר.

ראובן ריבלין: אם אתה מסכים שנתיים, נצביע על שנתיים.

שוני אלבק: אני לא רואה סיבה.

אבישי ברוורמן: אתה יכול להתנגד או להימנע.

אבישי ברוורמן: מי בעד?

אבישי ברוורמן: מי נגד?

אבישי ברוורמן: מי נמנע?

אבישי ברוורמן: הצבעה בעד ההצעה – רוב נגד – 1 (אבשלום וילן) נמנעים – אין ההצעה התקבלה

אבישי ברוורמן: ההצעה התקבלה.

אבישי ברוורמן: התנגד חבר הכנסת אבו וילן, מהתנועה החדשה מר"צ.